Velibor Čolić

Velibor Čolić (Odžak, 1964), bosanskohercegovački pjesnik i romanopisac.

 Biografija 
Rođen je 13. juna 1964. u Odžaku ali i djetinjstvo i mladost provodi u Modriči. Započeo studije književnosti u Sarajevu. Krajem 1992. odlazi u izbjeglištvo u Francusku. U međuvremenu selio se više puta: Rennes, Strasbourg, Budimpešta, Pariz. Od 2004. piše i priloge o rock muzici i jazzu za novine "Dernierès Nouvelles d´Asace" u Strasbourgu.

 Književni rad 
Prije rata u Bosni i Hercegovini (1992-1995) objavljuje u časopisima: "OKO" (Zagreb), "LICA" (Sarajevo), "Naši Dani" (Sarajevo), "POLJA" (Novi Sad), "QUORUM" (Zagreb), "Polet" (Zagreb), kao i dvije knjige: "Madrid, Granada ili bilo koji drugi grad"  (roman, Quorum, Zagreb, 1987) i "Odricanje svetog Petra"  (priče, Quorum , Zagreb, 1990). U izbjeglištvu u Francuskoj, bez prethodnog objavljivanja na maternjem jeziku, prevedena su mu na francuski (prevodilac: Mireille Robin) i objavljena sljedeća djela:

 "Les Bosniaques" (Bosanci) (priče), Galilée, Pariz 1993, džepna izdanja iste knjige 1994, 1996. i 2000;
 "Chronique des oublies" (Kronika zaboravljenih) (priče), La digitale, Quimperle, 1994. Džepno izdanje 1996;
 "La vie fantasmagoriquement breve et étrange d'Amadeo Modigliani" (Sablasno čudan i kratak život Amadea Modiglianija) (roman); Le serpent a plumes, Pariz, 1995. džepno izdanje 2005;
 "Mother Funker" (roman), Le serpent a plumes, Pariz, 2001;
 "Les ténèbres denses de la mémoire" (Guste tame sjećanja), La Nuit Myrtide, Lille, 2002;
 "Perdido" (roman), Le serpent a plumes, Pariz, 2005;
  "Archanges" (roman), Gaïa Editons  Pariz, 2008;
  "Jésus et Tito" (roman), Gaïa Editions Pariz, izlazi u 2010;

Nakon 16 godina prvi put ponovo objavljuje na maternjem jeziku. Roman "Kod Alberta" objavljuje 2006. u nakladi LJEVAK iz Zagreba, čiji je urednik Edo Popović.

Priče iz knjige "Les Bosniaques" adaptirane su mu za pozorište i izvođene u "XL Thêàtre" (Purgos) u Bruxellesu, a roman o Modiglianiju je urađen na radiju "France Culture" kao radiodrama.
Knjiga "Les Bosniaques" je objavljena u cijelosti na italijanskom ("I Bosniaci", Zanzibar, Milano 1996) i na turskom jeziku ("Bosnalilar", Yapi Kredi Yauinlari, Istanbul 1997). Odlomci iz romana i priče iz njegovih knjiga su prevođene i na druge jezike. Na njemačkom su objavljene njegove priče u književnom časopisu "Lettre International" (prevodilac: Synke Thoss). Najavljeno je i objavljivanje romana "Kod Alberta" (Bei Alberto) u prijevodu Alide Bremer za 2007.

 Vanjski linkovi 
 Biografija na stranici Partner+Propaganda  
 Kritika Čolićeva romana "Kod Alberta"

Kategorija:Bosanskohercegovački pisci
Kategorija:Biografije, Odžak
Kategorija:Modriča
Kategorija:Rođeni 1964.
Kategorija:Živi ljudi